沿住條街搵“唯珍”食上海麵，先發現原來人氣狗仔粉响正對面。貪心嘅我於是即刻改變策略，先去“唯珍”淺嚐，再到“十八座”食火鴨翅😆咁啱去到有人埋單有吉位唔使等，要咗個細嘅火鴨翅。落咗單好快上，嚟到見到覺得賣相麻麻，顏色混沌，同我想像中嘅碗仔翅好唔同，又搵唔到胡椒粉，於是就邊食邊諗住伺機問啲好忙碌行嚟行去唔停手嘅阿姐。點知原來食落頗濃味，有陣陣火鴨香，火鴨肉絲過細碎，仲有木耳、蛋絲、素翅等，帶陣陣微辣都幾惹味，根本唔使落胡椒粉。坐街邊好污糟糟咁，未食過可以試下。